Hasekuras reiserute på sendeferden til Roma
**Hasekura Rokuemon Tsunenaga** (japansk: (支倉六右衛門常長; født 1571 i Sendai-domenet i Japan, død 7. august 1622 i Ōsato i Miyagi), i samtiden i Europa også kjent som **Faxecura Rocuyemon**, døpt i Spania *Francisco Felipe Faxecura*, var en japansk samurai og understilt Date Masamune, daimyo i Sendai.

Liv og virke
------------

### Tidlig periode

Fra Hasekura Tsunenagas tidlige livsfaser er det lite som er kjent, ut over at han hadde kjempet i Imjinkrigen (den japanske invasjon av Korea) under Toyotomi Hideyoshi i 1592 og i 1597.

### Diplomatisk utsending

I årene 1613-1620 ledet Hasekura en diplomatisk misjon til Pavestolen i Roma etter en reise via Ny-Spania og en rekke europeiske havner. Han regnes tradisjonelt for den første diplomatiske utsending fra Japan til Amerika og Europa.

Hasekura ble under sitt første opphold i Spania døpt og generelt hjertelig mottatt i Europa, men hans reise fant sted i en periode da kristendommen var på vei til at bli undertrykt i Japan. Dette medførte at noen av de europeiske herskere som Hasekura oppsøkte med henblikk på å få handelsavtaler i stand, avslo ønsket.

Hasekura reiste hjem noenlunde samme vei som han reiste ut, idet han imidlertid var en tid i Manila på Filippinene innen han kom hjem. Det skulle gå mer enn to hundre år innen en japansk diplomatisk utsending igjen besøkte Europa.

Han døde av sykdom året etter, og hans reise gav ikke noen større varige resultater.

### Etter hjemkomsten

Hvordan det til slutt gikk med Hasekura, er ikke kjent i sikker detalj. Men det finnes en rekke beretninger om hans siste år. sNoen av den sier at han frivillig gav avkall på kristentroen, andre at han døde matryrdøden for sin tro, atter andre at han levde og praktiserte som *kakure kirishitan* (hemmelig, skjult, kristen). Hasekura Tsunenaga døde i 1622; hans grav er fortsatt å se i det buddhistiske temnpel Enfuku-ji (円福寺) i Kawasaki i prefekturet Miyagi. Sotelo forteller i en senere rapport, fra 1634, at Hasekura ble mottatt som helt i Japan, og at han der misjonerte for den kristne tro:

*Min andre kollega, sendemannen Philippus Faxecura, ble, etter at han nådde den før nevnte konge [Date Masamune], holdt høyt i ære av ham og sendt til hans egne landegods for der å finne to etter slik en lang og sliksom reise, og hvor han gjorde sin hustru, sine barn, tjenere og mange andre vasaller til kristne og rådet andre adelige i slekten til å bli kristne, noe de også ble. Mens han var beskjefiget med sisse og andre fromme gjerninger, da han et fullt år underviste mange og var et fremragende eksempel for dem, gikk han bort i tro, etter inngående forberedelse. Hans barn videreførte utbredelsen av troen og beskyttet den geistlige ordener i hans rike. Kongen og alle adelige var svært bedrøvet over hans bortgang, men især de troende og de ordensfolk som særliv vel kjente denne manns dygd og åndelige iver. Dette er hva leg hørte fra vrev fra de selvsamme ordensfolk som gav ham sakramentene og stod ved hans side ved hans dødsleie, og likeså fra andre. (Luis Sotelo,* De ecclesiae Iaponicae statu relatio*).*

Referanser
----------

1. ↑   Gemeinsame Normdatei, GND-ID 1025200446, besøkt 13. august 2015[Hentet fra Wikidata]
2. ↑   MAK, oppført som Tsunenaga Hasekura, PLWABN-ID 9810627163505606[Hentet fra Wikidata]
3. ↑   opac.vatlib.it, oppført som Tsunenaga Hasekura, VcBA-ID 495/62815[Hentet fra Wikidata]
4. ↑   Faceted Application of Subject Terminology, oppført som Tsunenaga Hasekura, FAST-ID 93958, besøkt 9. oktober 2017[Hentet fra Wikidata]
5. ↑  *Collega alter legatus Philippus Fiaxecura* [sic] *postquam ad prædictum Regem suum pervenit, ab ipso valdè est honoratus, & in proprium statum missus, ut tam longâ viâ fessus reficeretur, ubi uxorem, filios, domesticos cum multis aliis vasallis Christianos effecit, aliisque nobilibus hominibus consanguineis & propinquis suasit ut fidem reciperent; quam utique receperunt. Dum in his & aliis piis operibus exerceretur ante annum completum post eius regressum magna cum omnium ædificatione & exemplo, multa cum præparatione suis filiis hæreditate præcipua fidei propagationem in suo statu, & Religiosorum in eo regno pretectionem commendatam relinquens, pie defunctus est. De cuius discessu Rex & omnes Nobiles valdè doluerunt, præcipuè tamen Christiani & Religiosi, qui huius viri virtutem & fidei Zelum optimè noverant. Ab ipsis Religiosis, qui eidem sacramenta ministrarunt, eiusque obitui interfuerant; & ab aliis sic per literas accepi.* (p. 16[*død lenke*])

Litteratur
----------

* Boxer, C.R.: *The Christian Century in Japan, 1549–1650*. Berkeley, Calif.: University of California Press, 1951. ISBN 1-85754-035-2 (1993 reprint edition).
* Marcouin, Francis and Keiko Omoto. *Quand le Japon s'ouvrit au monde*. Coll. «Découvertes Gallimard» (nº 99), serie Histoire, Paris: Gallimard, 1990. ISBN 2-07-053118-X. (Englisch)

Eksterne lenker
---------------

* (en) Hasekura Tsunenaga – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** VIAF **·** GND **·** LCCN **·** ISNI **·** SUDOC **·** NDL **·** BNE
 |